Datelnas
Datelnas (vok. Datteln) – miestas šiaurės vakarų Vokietijoje, Šiaurės Reino-Vestfalijos žemėje, 20 km į šiaurės vakarus nuo Dortmundo, Reino-Rūro aglomeracijoje. Svarbus upių uostas – čia susikerta net 4 kanalai (Dortmundo-Emso, Datelno-Hamo, Vėzelio-Datelno ir Reino-Hernės). Mašinų, plastikų gamyba, spalvotoji metalurgija, šiluminė jėgainė. Veikia kraštotyros muziejus, yra rotušė.